**TEHNILINE KIRJELDUS**

Hankija: Valga Vallavalitsus (registrikood 77000507)

Objekti nimetus: **Valga vallas minirambi ehitamine**

**1. TERMINID**

Tehnilises kirjelduses on Valga Vallavalitsus nimetatud Hankijaks või Tellijaks.

Isikut, kellega käesoleva hanke tulemusena kavatsetakse sõlmida töövõtuleping, nimetatakse Töövõtjaks.

**2. HANKE EESMÄRK**

Käesoleva hanke tehniline kirjeldus on koostatud eesmärgiga määrata projekteerimise lähteandmed, ülesanded ja põhimõtted ning kasutatavate materjalidele ja seadmetele esitatavad tehnilised nõuded.

2.1. Hankija eesmärgiks on peatöövõtu korras tähtaegselt ja optimaalsete kuludega teostada Valga vallas Tsirguliina alevikus Valga mnt 4 kinnistule (katastritunnus 82001:001:0368) ja Lüllemäe küla Kirikumõisa tee 1 kinnistule (katastritunnus 85501:001:0186) minirambi ehitamine.

2.2. Eesmärgiks on noortele ja lastele pakkuda võimalused tegeleda tänavaspordi aladega ka väljaspool Valga linna.

2.3. Minirambid peavad olema sobilikud lastele kasutamiseks, vastama kehtestatud nõuetele, olema võimalikult vastupidav ja kauakestev.

**3. TÖÖVÕTU MAHT**

Töövõtu mahtu kuulub:

1) eelprojekti mahus ehitusprojekti koostamine ja ehitusloa hankimine;

3) ehitustöödeks vajalike tööjooniste ja -kirjelduste koostamine;

4) ehitusprojekti järgi minirampide ehitamine;

5) kõikide materjalide, konstruktsioonide soetamine ja paigaldamine;

6) täitedokumentatsiooni koostamine: teostusjoonis, hoolduskava ja -juhendite üleandmine vastavalt paigaldatud ja kasutatud materjalidele;

7) kasutusloa hankimine.

**4. TÖÖ KIRJELDUS**

4.1. Töö hõlmab minirambi ehitustöid vastavalt käesolevale tehnilisele kirjeldusele.

4.2. Projekteerimistööd (sh sõlmede lahendused, konstruktiivsed lahendused, projektlahenduse kooskõlastamine);

4.3. Töövõtja peab arvestama vajadusel pakutud tootest või muudest tingimustest tulenevate täiendavate lubade, tehniliste tingimuste ja kooskõlastuste hankimisega. Töövõtja hangib vastava nõude korral paigaldamiseks vajalikud tingimused ja load vastavalt teostatava töö iseloomule ning tasub nende väljastamise kulud.

4.4. Ehitamisel tuleb arvestada, et planeeritav miniramp atraktsioon ei takistaks vajadusel maasisese insenervõrgu hooldus- ja remonttöid, ei takistaks kinnistul liiklemist, ei jääks kinnistul teenindava transpordi liikumise tsooni ega oleks kasutamisel lastele ohtlik.

4.5. Kui nimirampi ei ole võimalik näidatud asukohta paigaldada, tuleb töövõtjal leida koos tellija ja kooliga muu sobilik asukoht kinnistul.

4.6. Konstruktsioonide lahenduse täpsustab töövõtja tellija esindajaga enne paigaldamise algust.

4.7. Hanke käigus peab pakkuja tutvuma olukorraga kohapeal, leppides eelnevalt kokku aja tellija esindajaga.

**5. ÜLDNÕUDED MINIRAMBILE**

5.1. Minirambi ehitamisega tuleb saavutada ümbritsevasse keskkonda esteetiliselt sobiv ja funktsionaalselt hästi toimiv lahendus. Ehitusmaterjalide ja -toodete valiku lähtekohaks peab olema saavutada optimaalsete kulutustega võimalikult suur töökindlus, määratud kasutusiga ja nende ülalpidamise odavus.

5.2. Planeeritavad minirambid peavad olema projekteeritud erineva vanuseastmega noortele sõitmiseks rula, rulluiskude, BMX-rattaga või tõukerattaga.

5.3. Minirambid peavad olema betoonist, vähemalt 1,2 meetrit kõrge raadiusega ja laius vähemalt 4 meetrit, pikkus vastavalt sobilik teistele mõõtmetele.

5.4. Rambid varustada piiretega, mis tagavad atraktsiooni vastavuse ohutusnõuetele (peavad olema valmistatud kuumtsingitud terasest).

5.5. Kõik minirambi jaoks paigaldatavad tooted peavad vastama EL kehtivale avalike mänguväljakute ohutusstandardile ning omama vastavaid sertifikaate. Konstruktsioonid peavad vastama turvalisuse ja kvaliteedistandardile DIN 33943, mis reglementeerib erinevate elementide suurusi ja paigaldamise nõudeid, samuti reguleerib materjalide kvaliteeti, konstruktsioonide mõõte, raadiusi ja nurkasid.

**6. NÕUDED TÖÖDE TEOSTAMISEL**

6.1. Minirambid ehitada vastavalt tellijaga kooskõlastatud projektile, mis koostatakse hanke projekteerimise osas.

6.2. Töövõtja teostab kõik hankelepingu nõuetekohaseks täitmiseks vajalikud tööd, hangib kogu tööjõu, materjalid, seadmed, masinad, transpordi jms ning on kohustatud tagama töö teostamise ajal ohutuse.

6.3. Tööde mahtu kuuluvad kõik minirambi rajamisega kaasnevad tööd, mis on vajalikud lõpptulemuse saavutamiseks. Tööde mahtu tuleb arvestada ka need tööd, mida ei ole hankedokumentides ja selle lisades kirjeldatud, kuid mis on tellitavate tööde teostamiseks vajalikud.

6.4. Paigaldatavad ja/või ehitatavad elemendid peavad olema kasutajatele ohutud ning vastama kehtivatele ohutusnõuetele ja sellealastele standarditele.

6.5. Töövõtja kavandab ja paigaldab kaitsepiirded ja muud kaitsekonstruktsioonid, mis on vajalikud tööplatsi piiramiseks ning tööõnnetuste või varaliste kahjude vältimiseks. Töövõtja vastutab tööplatsi ja selle vahetu ümbruse korrasoleku eest.

6.6. Peale tööde lõpetamist tuleb ehitusplats korrastada. Kõik ehitusjäätmed ja ajutised tarindid kõrvaldada, lammutatud või vigastatud piirded taastada. Tööde territooriumil tuleb ennistada heakord.

6.7. Garantii ajal minirambi ohutuse eest vastutab nende atraktsioonide paigaldaja ja hooldaja.

6.8. Ehitustööde lõpetamisel tuleb täielikult taastada ehitustööde käigus rikutud teekate ja haljastus. Vajadusel tuleb ehitada ajutine sissesõidutee ehitusobjektini.

**7. TINGIMUSED, MIDA TULEB PAKKUMUSE TEGEMISEL JA TÖÖDE TEOSTAMISEL ARVESTADA**

7.1. Tööde teostamise aeg on viis kuud alates lepingu allkirjastamisest.

7.2. Pakkumine tuleb esitada selliselt, et arvestatakse kõigi vajalike töödega, mis on vajalikud lõppeesmärgi saavutamiseks.

7.3. Pakkumuses tuleb arvestada nende tööde teostamisega, mis ei ole hankedokumentides otseselt kirjeldatud, kuid tulenevad ehitusobjekti tegelikust olukorrast ja seisundist, kehtivatest õigusaktidest, tehnilistest normidest, standarditest ja vastavate ametkondade nõuetest. Täiendavalt tööde eest ei tasustata.

7.4. Mitmeti tõlgendatavate lahenduste/formuleeringute/tööde suhtes, kui nende kohta ei ole esitatud hankemenetluse ajal täpsustavaid küsimusi, loetakse hankelepingu täitmise ajal prioriteetseks Hankija tõlgendus.

7.5. Enne pakkumise esitamist on soovituslik tutvuda olukorraga kohapeal.

7.6. Töö garantii on kaks aastat alates üleandmis- vastuvõtuakti allkirjastamisest.

7.7. Hankija jätab endale õiguse tellida töid osaliselt ja pidada läbirääkimisi tingimuste osas.

7.8. Tööde teostamisel tuleb lähtuda hankedokumentidest kui tervikust. Tööde teostamisel tuleb järgida kõiki kehtivaid õigusakte ja head ehitustava, standardeid, tehnilisi norme ja kvaliteedinõudeid.

**8. TÖÖDE TÄHTAJAD JA ETAPID**

* Lepingu täitmise tähtaeg on **5 kuud** hankelepingu sõlmimisest.